27.1.2023
MT
Il-Ġurnal Uffiċjali tal-Unjoni Ewropea
C 32/173 L-Erbgħa 22 ta’ Ġunju 2022
Test propost mill-Kummissjoni
Emenda
5.
Il-finanzjament kollu pprovdut fl-ambitu tal-Fond għal­ l-Oċeani għandu jitwettaq f'konformità ma': (a) il-kriterju “la tagħmilx ħsara sinifikanti” kif stabbilit fl-Artikolu 17 tar-Regolament (UE) 2020/852 tal-Parla­ ment Ewropew u tal-Kunsill (*); (b) mas-salvagwardji minimi kif stabbilit fl-Artikolu 18 tar-Regolament (UE) 2020/852. 6.
Il-Kummissjoni għandha timpenja ruħha ma' pajjiżi terzi fir-rigward tal-esplorazzjoni ta' għażliet dwar kif jistgħu jagħmlu użu wkoll mill-Fond għall-Oċeani.
Sehem korrispon­ denti tal-Fond għall-Oċeani għandu jkun disponibbli għal dawk il-pajjiżi barra l-Unjoni, b'mod partikolari l-Pajjiżi l-Anqas Żviluppati u l-Istati Gżejjer Żgħar li qed Jiżviluppaw, li l-vjaġġi tagħhom minn jew lejn port barra l-ġuriżdizzjoni ta' Stat Membru huma koperti mija fil-mija (100 %) b'miżuri li għandhom l-għan li jadattaw għat-tibdil fil-klima u jnaqqsu l-emissjonijiet tagħhom fis-settur marittimu. 7.
Il-Kummissjoni għandha s-setgħa li tadotta atti delegati f'konformità mal-Artikolu 23 biex tissupplimenta din id-Di­ rettiva b'rabta mal-implimentazzjoni ta' dan l-Artikolu.
Fl-implimentazzjoni tal-Fond għall-Oċeani, il-Kummissjoni għandha tieħu l-miżuri xierqa kollha f'konformità mar-Rego­ lament (UE, Euratom) 2020/2092 tal-Parlament Ewropew u tal-Kunsill (**) biex tiżgura l-protezzjoni tal-fondi fir-ri­ gward tal-miżuri u l-investimenti appoġġati mill-Fond għal­ l-Oċeani, fil-każ ta' nuqqas ta' rispett tal-istat tad-dritt fl-Istati Membri.
Għal dan il-għan, il-Kummissjoni għandha tipprovdi sistema ta' kontroll intern effettiva u effiċjenti u għandha tfittex l-irkupru ta' ammonti mħallsa bi żball jew użati ħażin.
(*)
(**)
Ir-Regolament (UE) 2020/852 tal-Parlament Ewropew u talKunsill tat-18 ta' Ġunju 2020 dwar l-istabbiliment ta' qafas biex jiġi ffaċilitat l-investiment sostenibbli, u li jemenda r-Regolament (UE) 2019/2088 (ĠU L 198, 22.6.2020, p. 13).
Ir-Regolament (UE, Euratom) 2020/2092 tal-Parlament Ewro­ pew u tal-Kunsill tas-16 ta' Diċembru 2020 dwar reġim ġenerali ta' kondizzjonalità għall-protezzjoni tal-baġit tal-Un­ joni (ĠU L 433 I, 22.12.2020, p. 1).